12/04/2022 | Administración LocalMunicipal
Ortigueira
Secretaría
Convocatoria y Bases para contratación laboral temporal ao abeiro do Programa Provincial de Integración Laboral (PEL 2022)

Polo Alcalde Presidente deste Concello ditouse resolución número 2022-0401, de data 6 de abril, que na sua parte dispositiva di: “Primeiro.- Advocar para esta Alcaldía e referente a aprobación das bases para a selección de persoal, para a contratación laboral temporal, de seis desempregados/das para o desenvolvemento do Programa Provincial de Integración Laboral para a execución de Obras e Servizos mínimos municipais do ano 2022 financiado pola Excma Deputación Provincial de A Coruña (PEL CONCELLOS 2022) por un período de cento vinte días, as atribucións delegadas na Xunta de Goberno Local relativas a aprobación das bases das probas para a selección do persoal e para os concursos de provisión de postos de traballo, de conformidade co establecido no artigo 10, da lei 40/2015, de 2 de outubro, de réxime xurídico do sector publico Segundo.- Aprobar as seguintes bases que rexeran na convocatoria de selección de persoal, para a contratación laboral temporal, para o desenvolvemento do Programa Provincial de Integración Laboral para a execución de Obras e Servizos mínimos municipais, financiado pola Excma Deputación Provincial de A Coruña, correspondente ano presente ano 2022 (PEL CONCELLOS 2022) O Concello de Ortigueira solicitou a Deputación Provincial de A Coruña adherirse ao programa de integración laboral mediante a execución de obras e servizos mínimos municipais dos concellos da provincia de menos de 20.000 habitantes, anualidade 2022 para levar a cabo diversas actuacións de limpeza, roza, sega e pequenas obras de reparación e mantemento no mobiliario e na sinalética, mediante a contratación de peóns, a xornada completa, e con fin de garantir a cobertura dos servizos públicos esenciais para a cidadanía. A Deputación Provincial de A Coruña concede a este Concello a correspondente subvención para o financiamento de dita actuación, e dado que conforme á natureza das Bases do referido programa provincial, e máis concretamente segundo o establecido na base 4 das especificas da Convocatoria, o Concello deberá realizar a contratación do persoal de acordo cos principios de publicidade, concorrencia, igualdade, mérito e non discriminación. Ase mesmo establecese en ditas bases que as persoas a contratar deberán estar en situación de desemprego e atoparse en algunha das situacións de exclusión laboral especificada na súa base 4.2, tanto na data do inicio do proceso selectivo como na data de formalización do contrato. As presentes bases teñen por obxecto regular o procedemento de selección de desempregados/as, en risco de exclusión social para a súa posterior contratación no marco da subvención que lle foi concedida pola Excma. Deputación Provincial de A Coruña para fomentar o emprego nos concellos a través da execución de pequenas obras de reparación e mantemento relacionadas cos servizos mínimos municipais (BOP nº 18 de 27.01.2022: Bases reguladoras do programa PEL-Concellos 2022 de axudas á contratación de persoal para a execución de obras e servizos municipais nos concellos da provincia, incluído na Liña 1.1 do Plan de emprego local (PEL)), para levar a cabo a actuacións limpeza viaria, roza, sega, pequenas obras de reparación e mantemento das infraestruturas, areas verdes e mobiliario de titularidade municipal. Os traballadores/as terán a condición de peóns especializados de limpeza (grupo 9). A modalidade da contratación que ligará ao concello cos/coas aspirantes finalmente seleccionados/as será a de contrato laboral de duración determinada coas cláusulas específicas de eventual por circunstancias da produción (acumulación de tarefas, vacacións, etc.) a xornada completa e con unha duración de cento vinte días (120 días). As retribución é a correspondente á praza de peón existente no cadro de persoal do Concello. As bases publicaranse no Boletín Oficial da Provincia e na páxina web do Concello de Ortigueira: http://ortigueira.sedelectronica.es.Para participar na presente convocatoria as persoas aspirantes deberán reunir os requisitos que a continuación se indican Ser español ou nacional dun estado membro da Unión Europea e ter cumpridos os 16 anos de idade e non ter acadada a idade de xubilación. Non padecer enfermidade ou defecto físico que impida o desempeño das correspondentes tarefas. As persoas con algunha minusvalía deberán facelo constar na súa solicitude, sinalando se precisan de adaptación para realizar as probas. A condición de minusválido e a súa compatibilidade acreditáranse con certificación da Delegación Provincial de Sanidade e Servizos Sociais. Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. Non atoparse incurso en ningunha das causas de incapacidade e incompatibilidade previstas na lexislación vixente. B.- requisitos específicos en aplicación do disposto no punto 4.2. das bases do programa de integración laboral mediante a execución de obras e servizos mínimos municipais dos concellos da provincia de menos de 20.000 habitantes publicadas pola Deputación Provincial da Coruña no (BOP nº 18 de 27.01.2022). Estar inscrito no Servizo Galego de Colocación como demandante non ocupado tanto no momento da selección como no da formalización do contrato. Estar nalgunha das situacións de exclusión social que a continuación se relacionan o que deberá acreditarse no prazo de presentación de solicitudes mediante a documentación que tamén se indica: Todos os requisitos esixidos deberán terse no momento de finalizar o prazo de presentación de solicitudes. As persoas que desexen tomar parte nesta convocatoria deberán presentar a solicitudes, segundo modelo que figura no Anexo I destas bases, no Rexistro Electrónico Xeral deste Concello ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, durante o prazo de cinco (5) días hábiles partir do seguinte ao de publicación do anuncio da convocatoria no Boletín Oficial da Provincia. No caso de presentarse a solicitude por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, será requisito indispensable que a documentación que se achegue estea cotexada. A tal efecto, de efectuarse a presentación por correo postal, estarase ao previsto no artigo 31 do Real Decreto 1829/1999, de 3 de decembro, polo que apróbase o Regulamento polo que regúlase a prestación dos servizos postais, en desenrolo do establecido na Lei 24/1998, de 13 de xullo, do Servizo Postal Universal e de Liberalización dos Servizos Postais. Debido ó breve cómputo do prazo para a presentación de instancias, nos casos das solicitudes presentadas noutros organismos a través do Sistema de Intercambio Rexistral ou nas Oficinas de Correos, os/as interesados/a deberán comunicar este feito ó Concello de Ortigueira e enviar por fax ao número 981402537, ou ao correo electrónico secretaria@concellodeortigueira, unha copia da instancia na que figure a data de presentación no rexistro correspondente, aos efectos de que poida ser incluída na relación de admitidos/as. Coa presentación da instancia para tomar parte no proceso selectivo entenderase que os/as interesado/as aceptan e acatan todas e cada unha das bases desta convocatoria. Á solicitude achegarase inescusablemente a seguinte documentación: DNI ou documento de identificación. Tarxeta de demandante de emprego. Documento xustificativo de estar cando menos nunha situación de exclusión social de conformidade co previsto na base segunda. Declaración responsable na que se faga constar non estar separado mediante expediente disciplinario do servizo de calquera Administración Pública ou Emprego Público, nin estar inhabilitado para o exercicio das funcións por sentencia firme. Os nacionais dos demais Estados deberán acreditar, ademais da súa nacionalidade e dos requisitos a que fan referencia os apartados anteriores, non estar sometidos a sanción disciplinaria ou condena penal que impida, no seu Estado, o acceso á función pública. Dita acreditación efectuarase mediante certificados expedidos polas autoridades competentes dos seus países de orixe. No seu caso, documento acreditativo de estar en posesión do Celga 1, equivalente ou superior. Currículo, achegando a documentación xustificativa dos méritos que se aleguen, de conformidade co previsto nas presentes bases. As solicitudes presentadas no Rexistro do Concello deberán incorporar a documentación orixinal a fin de que o funcionario de Rexistro proceda a dixitalización e compulsa electrónica da mesma para a súa posterior devolución. Finalizado o prazo de presentación de instancias o Sr. Alcalde-Presidente do Concello, ditará resolución aprobando a lista provisional das persoas admitidas e excluídas, que se publicará no taboleiro de anuncios e na sede electrónica do Concello: http://ortigueira.sedelectronica.es.Concederase un prazo de dous días hábiles para reclamacións e/ou para emendar os defectos de documentación. As reclamacións, se as houbese, serán resoltas na resolución pola que se aprobe a lista definitiva, así como o nomeamento dos membros que constituirán o Tribunal Cualificador, e o día, hora e lugar en que se realizarán as probas previstas nas presentes bases, que se publicará do mesmo xeito que a resolución pola que se aproba a lista provisional. A selección constará das seguintes fases: A) FASE DE CONCURSO, na que se valorarán os seguintes méritos: a) Experiencia profesional, debidamente acreditada en traballos similares coa categoría de peón (xardinería, albanelería, recollida de residuos, limpeza viaria ou forestal): ata un máximo de 5 puntos. En calquera das Administracións Públicas, 0,06 puntos por mes de traballo. Na empresa privada, 0,03 puntos por mes de traballo. Para os efectos de xustificación de experiencia laboral, só serán valorados aqueles méritos que teñan a súa orixe nunha relación baseada nun contrato de traballo e xustificada de forma fidedigna mediante informe de vida laboral expedida pola Tesourería Xeral da Seguridade Social acompañado dos correspondentes contratos de traballo ou certificado de servizos prestados. b.1- Pola participación en programas de capacitación, formación e integración no mundo laboral, organizados ou financiados polas administracións públicas, cunha duración superior a 100 horas e con acabado favorable: 1 punto por cada programa rematado favorablemente, ata un máximo de 3 puntos. b.2 Por cursos, xornadas, seminarios ou congresos de formación e perfeccionamento realizados polos aspirantes, en calidade de alumnos, relacionados co posto de traballo a ocupar, Cada curso será valorado 0,01 puntos hora, ata un máximo de 2 puntos. Non se valoraran os cursos cunha duración inferior a dez horas. No suposto de que a duración do curso se exprese en días, establécese unha equivalencia de 5 horas por cada día de curso. Non se valorará ningún curso/programa que non sexa impartido pola Administración da Comunidade Autónoma de Galicia (Consellerías) Administración do Estado (Ministerios) Universidades Públicas e Servizo Público de Emprego, ou que estean debidamente homologados polos mesmos organismos. c) Por estar en posesión de carné de conducir tipo B con 1,00 punto. B) FASE DE OPOSICIÓN, na que se realizarán as seguintes probas. Realizarase una proba práctica, proposta polo Tribunal Cualificador, para avaliar as aptitudes dos/das aspirantes, consistentes na realización de traballos sinxelos, recoñecemento de ferramentas ou produtos relacionados coas tarefas a desenvolver, resolucións de posibles problemáticas, coñecemento do territorio. Valorarase ata un máximo de 20 puntos. PROBA DE COÑECEMENTO DA LINGUA GALEGA: En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega terán unha proba, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia ou no momento de realización da proba, estar en posesión do CELGA 1, equivalente ou superior. Se o tribunal o considera conveniente, poderá acordar a celebración das dúas probas da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. O Tribunal Cualificador estará composta polos seguintes membros: Presidente: Funcionario de carreira ou persoal laboral fixo da Administración Publica. Secretario: O da Corporación ou funcionario en quen delegue (con voz e sen voto). Vogais: Catro funcionarios de carreira ou persoal laboral fixo da Administración Pública, designados pola Alcaldía, un deles a proposta do Comité de Empresa. Tódolos membros do Tribunal, deberán posuír a titulación ou especialización igual ou superior á esixida para o acceso á praza convocada. Os membros do Tribunal deberán absterse de intervir, comunicándoo ao Sr. Alcalde cando concorran neles algunha das circunstancias previstas no artigo 28 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal estará facultado para a interpretación das presentes Bases, así como para resolver por maioría de votos dos membros presentes as dúbidas que xurdan da aplicación das normas contidas nestas e determinará a actuación procedente nos casos non previstos. O Tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección.1.- A data e hora na que deberá constituírse a Tribunal aos efectos de valoración do concurso e elaboración das probas será determinada por resolución da Alcaldía, xuntamente coa aprobación da lista definitiva de admitidos e a data da celebración das probas, publicándose no taboleiro de edictos da sede electrónica e das dependencias administrativas do concello.2.- Os aspirantes serán convocados para as probas en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal Cualificador.3.- Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal Cualificador, así como dos medios materiais adecuados e necesarios para a práctica dos mesmos.4.- En calquera momento a Tribunal Cualificador poderá requirir aos opositores para que acrediten a súa identidade.5.- A orde de actuación dos aspirantes iniciarase de conformidade coa resolución do 28 de xaneiro de 2022 pola que se fai público o resultado do sorteo ó que se refire o Regulamento de Selección de Persoal da Administración da Comunidade Autónoma; dita orde de actuación empezará por aqueles nos que o primeiro apelido empece pola letra “T” (DOG número 24 de 4 de febreiro de 2022). 6.- Se en calquera momento do proceso selectivo chegara a coñecemento do Tribunal Cualificador que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. Alcalde a súa exclusión indicando as inexactitudes ou falsidades observadas ós efectos procedentes.7.- Na realización das probas adoptaranse as medidas de seguridade ditadas polas autoridades sanitarias con motivo da crise sanitaria do Covi-19, (distancia interpersoal 2 metros mínimo, uso de máscaras e luvas, desinfección da maquinaria ou ferramenta empregada nas probas). Neste sentido o Tribunal poderá realizar chamamentos individuais aos/as aspirantes para a realización das probas co fin de evitar que se produzan aglomeracións de persoas no lugar en que se realizan as mesmas. Os/as aspirantes deberán acudir a realización das distintas probas provistos de máscaras, luvas e no seu caso, bolígrafo. O Concello proporcionará ao Tribunal xel hidroalcohólico suficiente para a súa utilización tanto polos membros do Tribunal como polos/as aspirantes así como o produto para a desinfección da maquinaria ou ferramenta empregada.1.-A cualificación final obterase sumando a puntuación obtida na fase de concurso e na fase de oposición.2.-No caso de empate nas puntuacións totais de dous ou máis aspirantes, este resolverase tendo en conta: 1º.- A puntuación obtida na proba practica da fase de oposición.2º.- A puntuación obtida por experiencia laboral da fase de concurso.4º- A puntuación obtida por formación da fase de concurso.5º.- Mulleres que acrediten a condición de vítimas de violencia.6º.- Persoas paradas de longa duración.7º.- Persoas con discapacidade.3.-Concluído o proceso selectivo o Tribunal Cualificador fará pública, no taboleiro de anuncios do Concello e na súa sede electrónica, a relación de aspirantes con indicación da puntuación obtida en cada unha das súas fases (concurso e oposición) A acta do tribunal de selección elevarase á Alcaldía. O Alcalde formalizará o correspondente contrato de traballo co respectivo aspirante, por orde de maior puntuación, a medida que se produza unha vacante de posto de traballo nos servizos a que se refire a cláusula primeira e durante a vixencia do Programa de Integración Laboral 2022. No caso de que un aspirante fose chamado en tres ocasións para cubrir vacantes e de que non aceptase o posto en ningún dos casos (sen que alegase causas xustificadas), pasará ao final da lista. No prazo de dous días e previo a formalización do contrato os/as aspirantes deberán achegar a seguinte documentación: a) Certificado médico de non padecer enfermidade ou defecto físico que impida o normal desenvolvemento das tarefas correspondentes. b) Xustificación de estar en situación de desemprego, coa presentación da tarxeta de demandante de emprego actualizada. As bases desta convocatoria vinculan á Administración Municipal, ao Tribunal cualificador e aos aspirantes que participen no proceso selectivo convocado. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo de Ferrol, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. DUODECIMA.- No non previsto nestas bases estarase ao disposto na lexislación vixente que resulte de aplicación e, especialmente, ao disposto no Estatuto dos Traballadores. D/Dona. con D. N. I. nº. con enderezo. C. P. Localidade. Teléfono. Que tendo coñecemento da Convocatoria do proceso selectivo para a provisión, mediante contratación laboral temporal, de postos de peóns especializados, para a execución de tarefas e actuacións con fin de garantir a cobertura dos servizos públicos esenciais para a cidadanía financiado pola Excma Deputación Provincial de A Coruña mediante o PEL-CONCELLOS 2022. Coñece e acepta as Bases reguladoras da Convocatoria. Non esta incurso, e cumprindo os requisitos de acceso establecidos en ditas bases. Non padece enfermidade ou defecto físico que impida o desempeño das correspondentes tarefas. Non ten sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial. Estar incluído nalgunha situación a que se refire a cláusula segunda da convocatoria: En consecuencia, que reúne todos e cada un dos requisitos establecidos na convocatoria. Apórtase a tal efecto a seguinte documentación cotexada: Fotocopia do DNI ou documento de identificación. Tarxeta de demandante de emprego actualizada. Documento xustificativo de estar dalgunha situación de exclusión social de conformidade co previsto na base segunda. No seu caso, documento acreditativo de estar en posesión do Celga 1, equivalente ou superior. Currículo achegando a documentación xustificativa dos méritos que se aleguen, de conformidade co previsto nas presentes bases. Sexa admitida esta instancia para participar no referido proceso selectivo de persoas desempregadas para o posto de peón especializado. En Ortigueira, a_______ de __________________ de 2022 Asdo.:…………………………. SR. ALCALDE PRESIDENTE DO CONCELLO DE ORTIGUEIRA Terceiro- Convocar dito proceso selectivo e que se publiquen as presentes bases no Boletín Oficial da Provincia, na Sede Electrónica deste concello: http://ortigueira.sedelectronica.es e e no Taboleiro de Edictos da Casa do Concello de Ortigueira, aos efectos oportunos.” O que se fai publico para xeral coñecemento e aos efectos oportunos. Ortigueira, 6 de abril de 2022 O Alcalde Juan Vicente Penabad Muras